pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ชู “หลักสูตรวิทยาการเกษตรระดับสูง (วกส.) รุ่นที่ 5” สร้างผู้นำด้านการเกษตรและอาหารในระดับนานาชาติ
วันพุธที่ 13 มีนาคม 2567
กระทรวงเกษตรฯ ชู “หลักสูตรวิทยาการเกษตรระดับสูง (วกส.) รุ่นที่ 5” สร้างผู้นําด้านการเกษตรและอาหารในระดับนานาชาติ
กระทรวงเกษตรฯ ชู “หลักสูตรวิทยาการเกษตรระดับสูง (วกส.) รุ่นที่ 5” สร้างผู้นําด้านการเกษตรและอาหารในระดับนานาชาติ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังร่วมแถลงข่าว “หลักสูตรวิทยาการเกษตรระดับสูง (วกส.) รุ่นที่ 5” โดยมีนายประยูร อินสกุล ปลัดกระทรวงเกษตรและสหกรณ์ นายอนันต์ สุวรรณรัตน์ ผู้อํานวยการหลักสูตรวิทยาการเกษตรระดับสูง (วกส.) ดร.วิชาญ อิงศรีสว่าง ผู้อํานวยการสํานักงานพัฒนาการวิจัยการเกษตร (สวก.) และนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมการแถลงข่าว ณ ห้อง 115 กระทรวงเกษตรและสหกรณ์ ว่า กระทรวงเกษตรและสหกรณ์ได้เล็งเห็นโอกาสและให้ความสําคัญในการพัฒนาภาคการเกษตรไทย โดยอาศัยกลไกความร่วมมือจากหน่วยงานทุกภาคส่วน จึงได้จัดทําหลักสูตรเพื่อเป็นกลไกในการขับเคลื่อนภาคการเกษตรไทยให้เป็นผู้นําในระดับนานาชาติด้วยวิทยาการเกษตร เทคโนโลยี และนวัตกรรมสมัยใหม่ ภายใต้หลักการตลาดนําการผลิตและเศรษฐกิจพอเพียงเพื่อสร้างความสมดุล มั่นคง และยั่งยืน โดยมีเป้าหมายในการพัฒนาศักยภาพและสร้างผู้นําระดับสูงให้มีความรู้ ความสามารถในการพัฒนาการเกษตร รวมทั้งก่อให้เกิดการแลกเปลี่ยนองค์ความรู้ วิสัยทัศน์ และประสบการณ์ระหว่างผู้นําภาครัฐ ภาคเอกชน และภาคประชาชนในรูปแบบ “ประชารัฐ” เพื่อมุ่งสู่การทําเกษตรวิถีใหม่
หลักสูตรวิทยาการเกษตรระดับสูง หรือ วกส. จึงเป็นเวทีแลกเปลี่ยนข้อคิดเห็นร่วมกันระหว่างเกษตรกร ผู้บริหารระดับสูงทั้งจากภาครัฐ และเอกชน โดยมีเป้าหมายร่วมกัน คือ สร้างเครือข่ายธุรกิจต้านการเกษตรในระยะยาว และการยกระดับและพัฒนาชีวิตความเป็นอยู่ของพี่น้องเกษตรกรให้ดียิ่งขึ้น รวมทั้งกระตุ้นการสร้างเศรษฐกิจรากฐานให้มีความเข้มแข็ง พร้อมทั้งส่งเสริมบทบาทของประเทศไทยในฐานะผู้ผลิตและส่งออกสินค้าเกษตรและอาหารชั้นนํา ส่งผลต่อผลิตภัณฑ์มวลรวมด้านการเกษตรของประเทศ ทั้งนี้ การขับเคลื่อนดังกล่าวจําเป็นต้องอาศัยเครือข่ายความร่วมมือ และการประสานงานร่วมกันระหว่างภาคีหน่วยงานภาครัฐ ภาคเอกชน และเกษตรกรเพื่อเป้าหมายในการขับเคลื่อนภาคการเกษตรไทยให้เป็นผู้นําในระดับนานาชาติ รวมทั้งเครือข่ายความร่วมมือระหว่างผู้เข้าร่วมการฝึกอบรม
ในโอกาสนี้ขอเชิญชวนผู้บริหารระดับสูงของหน่วยงานทุกภาคส่วนที่เล็งเห็น   โอกาส และให้ความสําคัญกับภาคการเกษตร ได้เข้ามามีส่วนร่วมในกิจกรรมของหลักสูตร วกส. และผู้ผ่านการคัดเลือกให้เข้าร่วมการฝึกอบรมทุกท่าน จะได้รับความรู้ มีความเข้าใจเกี่ยวกับภารกิจของกระทรวงเกษตรและสหกรณ์ สามารถสร้างเครือข่ายในการส่งเสริมการพัฒนาภาคการเกษตรของไทยให้มีความเข้มแข็งเพิ่มศักยภาพการผลิตและส่งออกสินค้าเกษตรและอาหารของประเทศไทย ให้มีประสิทธิภาพต่อไป
รัฐบาลไทย-ข่าวทำเนียบรัฐบาล-​พีระพันธุ์ เร่งสรุปรูปแบบการสำรองน้ำมันและก๊าซเชิงยุทธศาสตร์ เน้นสร้างความมั่นคงด้านพลังงานของประเทศ รักษาเสถียรภาพราคาน้ำมันให้ยั่งยืน
วันพุธที่ 13 มีนาคม 2567
13/03/2567
​พีระพันธุ์ เร่งสรุปรูปแบบการสํารองน้ํามันและก๊าซเชิงยุทธศาสตร์ เน้นสร้างความมั่นคงด้านพลังงานของประเทศ รักษาเสถียรภาพราคาน้ํามันให้ยั่งยืน
​พีระพันธุ์ เร่งสรุปรูปแบบการสํารองน้ํามันและก๊าซเชิงยุทธศาสตร์ เน้นสร้างความมั่นคงด้านพลังงานของประเทศ รักษาเสถียรภาพราคาน้ํามันให้ยั่งยืน
วันนี้ (13 มีนาคม 2567) นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน เป็นประธานการประชุมคณะกรรมการจัดตั้งระบบสํารองน้ํามันและก๊าซเพื่อความมั่นคงทางยุทธศาสตร์และระบบรักษาระดับราคาน้ํามันเชื้อเพลิงและก๊าซ ครั้งที่ 7/2567 เมื่อวันอังคารที่ 12 มีนาคม 2567 เวลา 13.00 น. เป็นต้นไป ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล
โดยได้มีการแต่งตั้งคณะกรรมการที่มีผู้ทรงคุณวุฒิในแต่ละด้าน รวมทั้งผู้บริหารกระทรวงพลังงานร่วมกันดําเนินการออกแบบแนวทางการจัดตั้งระบบสํารองน้ํามันและก๊าซเพื่อความมั่นคงทางยุทธศาสตร์ในครั้งนี้ตลอดระยะเวลากว่า 1 เดือนที่ผ่านมา ที่ประชุมได้มีการพิจารณาประเด็นสําคัญในการวางรูปแบบการสํารองน้ํามันทางยุทธศาสตร์ (SPR) เพื่อความมั่นคง และรักษาเสถียรภาพทางด้านราคา โดยคํานึงถึงภาครัฐ ภาคเอกชน และผลกระทบภาคประชาชนเป็นหลัก ซึ่งถือเป็นหัวใจของเปลี่ยนแปลงระบบการสํารองน้ํามันและก๊าซในครั้งนี้
นอกจากนี้ ได้มีการศึกษาการอุดหนุนราคาน้ํามันของประเทศเพื่อนบ้าน อาทิ มาเลเซีย อินโดนีเซีย และสิงคโปร์ การสํารองน้ํามันเชื้อเพลิงเพื่อความั่นคงทางการทหารและประชาชนในประเทศไทย การปันส่วนน้ํามันในกรณีเกิดการขาดแคลน รวมทั้งหารือแนวทางการบริหารจัดการน้ํามันดิบที่ผลิตในประเทศ เพื่อให้นํามาใช้ประโยชน์ในประเทศให้มากที่สุด เนื่องจากประเทศไทยถือเป็นประเทศผู้นําเข้าน้ํามัน แม้จะสามารถผลิตน้ํามันเองได้ แต่ก็เป็นส่วนน้อย
ทั้งนี้ ราคาน้ํามันที่เพิ่มขึ้นอย่างต่อเนื่องนั้น ปัจจัยสําคัญมาจากสถานการณ์ราคาน้ํามันตลาดโลกที่มีแนวโน้มปรับตัวสูงขึ้น และความต้องการใช้พลังงานทั่วโลกที่เพิ่มขึ้น ส่งผลกระทบต่อราคาขายปลีกน้ํามันในประเทศไทยให้สูงขึ้น
ดังนั้น การจัดตั้งระบบสํารองน้ํามันและก๊าซในครั้งนี้ ประชาชนจะมั่นใจได้ว่าจะเป็นการจัดตั้งระบบสํารองน้ํามันและก๊าซที่เป็นธรรมกับประชาชนอย่างแน่นอน และก่อให้เกิดผลดีต่อการบริหารจัดการด้านพลังงานของประเทศในอนาคตอย่างยั่งยืน
รัฐบาลไทย-ข่าวทำเนียบรัฐบาล-ครม. ไฟเขียวเก็บภาษีโทเคนดิจิทัล15% จ่ายครั้งเดียวไม่ต้องคำนวณเงินได้ซ้ำ
วันพุธที่ 13 มีนาคม 2567
ครม. ไฟเขียวเก็บภาษีโทเคนดิจิทัล15% จ่ายครั้งเดียวไม่ต้องคํานวณเงินได้ซ้ํา
.....
ครม. ไฟเขียวเก็บภาษีโทเคนดิจิทัล15% จ่ายครั้งเดียวไม่ต้องคํานวณเงินได้ซ้ํา
.
ครม. (วันที่ 12 มี.ค. 2567) มีมติอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อส่งเสริมการระดมทุนด้วยโทเคนดิจิทัลเพื่อการลงทุน หรือ Investment Token) ตามที่กระทรวงการคลังเสนอ โดยให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไป
.
สาระสําคัญของร่างพระราชกฤษฎีกาฯ คือ เป็นการยกเว้นภาษีเงินได้บุคคลธรรมดาสําหรับเงินส่วนแบ่งของกําไร (เงินปันผล) หรือผลประโยชน์อื่นใดที่ได้รับจากการถือหรือครอบครองโทเคนดิจิทัลเพื่อการลงทุน โดยเมื่อได้หักภาษีเงินได้บุคคลธรรมดา ณ ที่จ่าย (ในอัตรา 15%) ไว้แล้ว จะไม่ต้องนําส่วนแบ่งกําไรหรือผลประโยชน์อื่นมาคํานวณภาษีเงินได้บุคคลธรรมดาอีก
.
มาตรการดังกล่าวจะช่วยยกระดับการกํากับดูแลโทเคนดิจิทัลเพื่อการลงทุนให้มีมาตรฐานใกล้เคียงกับหลักทรัพย์ รวมทั้งพัฒนาเศรษฐกิจดิจิทัลของประเทศ ทั้งนี้ คาดว่ามาตรการฯ จะทําให้ผู้ประกอบธุรกิจมีทางเลือกในการระดมทุนด้วยโทเคนดิจิทัลเพื่อการลงทุนเพิ่มเติมจากการระดมทุนด้วยเครื่องมือดั้งเดิม (ตราสารหนี้และตราสารทุน) อันจะส่งผลดีต่อการลงทุน และการจ้างงานในประเทศ ตลอดจนช่วยส่งเสริมให้ประเทศไทยเป็นศูนย์กลางการระดมทุนด้วยสินทรัพย์ดิจิทัล (Digital Asset Hub) ด้วย
.
อ่านเพิ่มเติม คลิกhttps://www.thaigov.go.th/news/contents/details/80208
ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ ตรวจราชการออนไลน์จังหวัดพื้นที่ EEC (สอจ.ชลบุรี ระยอง และฉะเชิงเทรา)
วันพุธที่ 13 มีนาคม 2567
13/03/2567
หัวหน้าผู้ตรวจราชการ ตรวจราชการออนไลน์จังหวัดพื้นที่ EEC (สอจ.ชลบุรี ระยอง และฉะเชิงเทรา)
หัวหน้าผู้ตรวจราชการ ตรวจราชการออนไลน์จังหวัดพื้นที่ EEC (สอจ.ชลบุรี ระยอง และฉะเชิงเทรา)
วันที่ 12 มี.ค. 2567 เวลา 13.30น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ตรวจราชการกรณีปกติรอบ 1/2567 ผ่านระบบออนไลน์ (Zoom Meeting) สํานักงานอุตสาหกรรมจังหวัด (สอจ.) พร้อมกับหน่วยงานภายใต้สังกัดกระทรวงอุตสาหกรรมในพื้นที่ระเบียงเศรษฐกิจพิเศษภาคตะวันออก (EEC) จํานวน 3 จังหวัด
1. สอจ.ชลบุรี มี นางสาวอังศุมาลิน ฉัตรสุวรรณวารี อุตสาหกรรมจังหวัดชลบุรี และเจ้าหน้าที่เข้าร่วม
2. สอจ.ระยอง มีนายวิเชียร ทองด้วง อุตสาหกรรมจังหวัดระยอง และเจ้าหน้าที่เข้าร่วม
3. สอจ.ฉะเชิงเทรา มีนายสมชาย เถื่อนสุวรรณ อุตสาหกรรมจังหวัดฉะเชิงเทรา และเจ้าหน้าที่เข้าร่วม
ทั้งนี้ หัวหน้าผู้ตรวจราชการ ได้ถ่ายทอดนโยบายของกระทรวงอุตสาหกรรม MIND 4 มิติ และเน้นย้ําให้ สอจ. ในพื้นที่ ดําเนินการดังนี้
1. เร่งรัดการตรวจกํากับดูแลโรงงานอุตสาหกรรมที่มีน้ําเสีย มลพิษทางอากาศ และโรงงานที่มีความเสี่ยงจะเกิดผลกระทบสิ่งแวดล้อมให้ปฏิบัติตามกฎหมายอย่างเคร่งครัด (ตรวจกํากับ 100%) เพื่อป้องกันปัญหาข้อร้องเรียนของชุมชนและเหตุเดือดร้อนรําคาญ พร้อมทั้งเน้นย้ําให้การตรวจกํากับโรงงานโดยใช้ระบบ (i-Auditor)
2. การกํากับดูแลการจัดการกากอุตสาหกรรมในพื้นที่ ให้เป็นไปตามกฎหมายอย่างเคร่งครัด
3. การประชาสัมพันธ์ให้ยกระดับให้โรงงานพัฒนาการรับรองอุตสาหกรรมสีเขียว (GI)
4. ติดตามให้สถานประกอบการในพื้นที่เข้าใช้งานระบบ I-Industry พร้อมทั้งประชาสัมพันธ์ให้ความรู้อย่างต่อเนื่องในการกรอกข้อมูลลงในระบบ I-Single Form
5. ลงพื้นที่สํารวจโรงงานที่ไม่มีปฏิสัมพันธ์กับกระทรวงฯ เป็นเวลานาน เพื่อตรวจสอบสถานะปัจจุบันว่ายังคงมีสภาพเป็นโรงงานที่ประกอบกิจการหรือไม่ กรณีพบโรงงานเลิก/ร้าง ให้ดําเนินการจําหน่ายทะเบียนตามแนวทางที่กําหนด
6. ผู้ประกอบการที่กู้เงินกองทุนต่าง ๆ กรณีพบปัญหาในการประกอบกิจการ ให้ประสานงานกับ SMED Bank เข้าไปช่วยแก้ไขปัญหาได้อย่างรวดเร็ว ป้องกันการเกิดหนี้เสีย (NPL)
และ 7. ให้ สอจ.ชลบุรี บูรณาการกับหน่วยงานในจังหวัด กําหนดแนวทางป้องกันและแก้ไขปัญหาการเผาในพื้นที่เกษตรกรรม (อ้อย) ให้มีประสิทธิภาพสูงสุด เพื่อลดปัญหาฝุ่น PM 2.5
รัฐบาลไทย-ข่าวทำเนียบรัฐบาล-วิทยาลัยพยาบาลกองทัพเรือ เปิดรับสมัครบุคคลพลเรือนเข้าศึกษาต่อ ในหลักสูตรพยาบาลศาสตรบัณฑิต ประจำปีการศึกษา 2567
วันพุธที่ 13 มีนาคม 2567
วิทยาลัยพยาบาลกองทัพเรือ เปิดรับสมัครบุคคลพลเรือนเข้าศึกษาต่อ ในหลักสูตรพยาบาลศาสตรบัณฑิต ประจําปีการศึกษา 2567
โดยสมัคร ได้ทาง http://www.rtncn-recruit.com
#ตั้งแต่ 15 ก.พ 67 - 26 เม.ย. 67
#ระเบียบการรับสมัครและสอบคัดเลือก คลิก  http://www.rtncn-recruit.com
ที่มา : เพจกองทัพเรือ
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานเมืองเก่าสำพันตา จังหวัดปราจีนบุรี  แล้วเสร็จ
วันพุธที่ 13 มีนาคม 2567
กรมทางหลวงชนบท สร้างสะพานเมืองเก่าสําพันตา จังหวัดปราจีนบุรี  แล้วเสร็จ
....
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานเมืองเก่าสําพันตา หรือสะพานข้ามแควโสมง อําเภอกบินทร์บุรี จังหวัดปราจีนบุรี โดยก่อสร้างสะพานคอนกรีตเสริมเหล็ก ความยาว 110 เมตร ผิวจราจรกว้าง 9 เมตร และก่อสร้างถนนต่อเชื่อมผิวจราจรแบบคอนกรีตเสริมเหล็ก กว้าง 6 เมตร ยาว 3,010 เมตร ไหล่ทางกว้างข้างละ 0 - 1 เมตร พร้อมติดตั้งป้ายจราจร และอุปกรณ์อํานวยความปลอดภัย ตั้งแต่ กม.ที่ 0+650 - 3+770 ระยะทาง 3.12 ใช้งบประมาณ 67.748 ล้านบาท ทั้งนี้ จะช่วยยกระดับการคมนาคมในพื้นที่ให้มีประสิทธิภาพมากขึ้น ร่นระยะทางในการเดินทางได้ประมาณ 15 กิโลเมตร เชื่อมโยงการเดินทางระหว่างตําบลเมืองเก่า อําเภอกบินทร์บุรี เข้าสู่ตําบลสําพันตา อําเภอนาดี ประชาชนในพื้นที่ใช้เป็นเส้นทางขนส่งพืชผลทางการเกษตรได้อย่างสะดวกปลอดภัยอย่างเป็นรูปธรรม และสามารถกระตุ้นเศรษฐกิจในพื้นที่ได้ ปัจจุบันโครงการดังกล่าวดําเนินการก่อสร้างแล้วเสร็จ พร้อมเปิดให้ประชาชนใช้สัญจรแล้ว
รัฐบาลไทย-ข่าวทำเนียบรัฐบาล-PM to chair cabinet retreat in Phayao on March 19
วันพุธที่ 13 มีนาคม 2567
PM to chair cabinet retreat in Phayao on March 19
PM to chair cabinet retreat in Phayao on March 19
March 12, 2024, Deputy Government Spokesperson Kharom Polpornklang disclosed that Prime Minister and Minister of Finance Srettha Thavisin is scheduled to take a field visit to the Upper Northern Provincial Cluster 2 (Chiang Rai, Nan, Phayao, and Phrae), as well as Chiang Mai and Lampang provinces during March 18-19, 2024. His schedule is as follows:
On March 18, 2024 at 1330hrs, the Prime Minister will meet with concerned agencies to discuss the plan for Phayao Airport development, which is to be located in Don Si Chum Subdistrict and Ban Tham Subdistrict, Dok Khamtai District. He will, then, travel to Ban Huak Border Checkpoint in Phu Sang district to follow up on the border situation and construction progress of the new Ban Huak / Phayao Border Checkpoint (CIQ) before paying homage to Pho Khun Ngam Muang Monument. The Prime Minister will later travel to TK Park Phayao to listen to the briefing on the province’s development roadmap and see exhibits and local products.
On March 19, 2024, at 1000hrs, the Prime Minister will chair the 2/2024 cabinet retreat at Phaya Ngam Muang Hall, Phayao University. He will, then, go to Chong Kham Temple in Ngao district, Lampang province, to pay homage, and meet with the local people at the provincial hall before returning to Bangkok.
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ ให้การต้อนรับเอกอัครราชทูตวิสามัญผู้มีอำนาจเต็มแห่งสาธารณรัฐชิลีประจำประเทศไทย
วันพุธที่ 13 มีนาคม 2567
13/03/2567
ผู้ช่วยรัฐมนตรีฯ ศิรินันท์ ให้การต้อนรับเอกอัครราชทูตวิสามัญผู้มีอํานาจเต็มแห่งสาธารณรัฐชิลีประจําประเทศไทย
ผู้ช่วยรัฐมนตรีฯ ศิรินันท์ ให้การต้อนรับเอกอัครราชทูตวิสามัญผู้มีอํานาจเต็มแห่งสาธารณรัฐชิลีประจําประเทศไทย
วันที่ 12 มีนาคม 2567 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม ได้รับมอบหมายจาก นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นผู้แทนให้การต้อนรับ นายปาตริซิโอ เฟร์นันโด พาวเวลล์ โอโซริโอ (H.E. Mr. Patricio Fernando Powell Osorio) เอกอัครราชทูตวิสามัญผู้มีอํานาจเต็มแห่งสาธารณรัฐชิลีประจําประเทศไทย เข้าพบหารือเพื่อแนะนําตัวในโอกาสเข้ารับตําแหน่งหน้าที่ พร้อมแลกเปลี่ยนความคิดเห็นด้านการพัฒนาความร่วมมือด้านเศรษฐกิจอุตสาหกรรมระหว่างไทย-ชิลี โดยมี นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม นางบุปผา กวินวศิน รองผู้ว่าการการนิคมอุตสาหกรรมแห่งประเทศไทย และคณะผู้บริหาร เข้าร่วม ณ ห้องรับรอง 1 ชั้น 2 สํานักงานปลัดกระทรวงอุตสาหกรรม
ทั้งสองฝ่ายได้หารือเพื่อแลกเปลี่ยนความเห็นในการพัฒนาความร่วมมือด้านเศรษฐกิจอุตสาหกรรมในสาขาที่มีศักยภาพร่วมกัน ได้แก่ อุตสาหกรรมยานยนต์และชิ้นส่วนยานยนต์ เหมืองแร่และโลหะ อุตสาหกรรมเกษตรแปรรูป ตลอดจน การเชิญชวนนักลงทุนจากสาธารณรัฐชิลี เข้ามาลงทุนในนิคมอุตสาหกรรมของไทย โดยปัจจุบันการนิคมฯ อยู่ระหว่างการก่อสร้างนิคมอุตสาหกรรม Smart Park ในพื้นที่มาบตาพุด จังหวัดระยอง
รัฐบาลไทย-ข่าวทำเนียบรัฐบาล-โฆษกรัฐบาล เผย ผลงานนายกฯ ดันราคายางสูงขึ้นทะลุ 90 บาท สูงที่สุดเป็นประวัติการณ์ในรอบ 7 ปี
วันพุธที่ 13 มีนาคม 2567
13/03/2567
โฆษกรัฐบาล เผย ผลงานนายกฯ ดันราคายางสูงขึ้นทะลุ 90 บาท สูงที่สุดเป็นประวัติการณ์ในรอบ 7 ปี
พร้อมเดินหน้าผลักดันขายคาร์บอนเครดิตในสวนยางไทย เพิ่มรายได้ชาวสวนยาง กว่า 2.4 หมื่นล้านบาท
วันนี้ (13 มีนาคม 2567) นายชัย วัชรงค์ โฆษกประจําสํานักนายกรัฐมนตรี เผยถึงผลสําเร็จของนโยบายขับเคลื่อนยางพาราไทยของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ซึ่งล่าสุดราคายางพาราสูงขึ้นทะลุ 90 บาท ถือเป็นราคาสูงที่สุดในรอบ 7 ปี จากการซื้อขายผ่านสํานักงานตลาดกลางยางพาราของการยางแห่งประเทศไทย (กยท.) พร้อมเดินหน้าผลักดันขายคาร์บอนเครดิตในสวนยางไทย ซึ่งจะช่วยเพิ่มมูลค่าได้กว่า 2.4 หมื่นล้านบาท
โฆษกประจําสํานักนายกรัฐมนตรี กล่าวว่า สถานการณ์ราคายางพาราสูงทะลุถึง 90 บาท/กก. ถือเป็นผลงานในรอบ 6 เดือนที่เป็นรูปธรรม จากการทํางานของรัฐบาลโดยกระทรวงเกษตรและสหกรณ์ ภายใต้นโยบาย “เกษตรกรต้องอยู่ดี สินค้าเกษตรมูลค่าสูง ทรัพยากรเกษตรยั่งยืน” และการบริหารจัดการยางพาราอย่างรอบด้านเพื่อสร้างเสถียรภาพให้กับยางพารา รวมถึงการปราบปรามการลักลอบนําเข้า เพื่อลดผลกระทบด้านราคาของเกษตรกรไทย
นอกจากนี้ รัฐบาลยังสนับสนุนการสร้างรายได้เพิ่มให้เกษตรกรผู้ปลูกยางพารา ผ่านการผลักดันกระบวนการซื้อขายแลกเปลี่ยนคาร์บอนเครดิต เนื่องจากยางพาราเป็นไม้ยืนต้นที่สามารถช่วยลดการปลดปล่อยก๊าซเรือนกระจก จึงเป็นแนวทางเพิ่มรายได้ให้เกษตรกรจากการขายคาร์บอนเครดิตในสวนยาง ซึ่งคํานวณจากพื้นที่สวนยางในประเทศที่ขึ้นทะเบียนกับการยางแห่งประเทศไทยทั้งหมดกว่า 20 ล้านไร่ จึงสามารถช่วยกักเก็บคาร์บอนได้ประมาณ 80 ล้านตัน ซึ่งจะคิดเป็นรายได้จากการขายคาร์บอนเครดิต รวมเป็นมูลค่ากว่า 24,000 ล้านบาท (ราคาซื้อขายคาร์บอนเครดิตเฉลี่ย 300 บาท/ตัน)
“นายกรัฐมนตรีให้ความสําคัญกับการช่วยเหลือเกษตรกรไทย ดําเนิน การทุกทางไม่ใช่เพียงหาตลาด เพิ่มราคา แต่ยังปกป้องตลาดสินค้าไทยควบคุมการลักลอบนําเข้าสินค้าเถื่อน เพื่อให้เกษตรกรมีรายได้เพิ่ม กินดีอยู่ดี พร้อมชื่นชมการทํางานของหน่วยงานที่เกี่ยวข้องที่ดําเนินการตามนโยบายอย่างเคร่งครัด เชื่อว่าราคายางจะยังคงปรับตัวสูงขึ้นต่อเนื่อง โดยรัฐบาลจะดําเนินมาตรการให้สอดคล้อง เพื่อผลักดันให้ราคายางมีเสถียรภาพต่อไป” นายชัย กล่าว
รัฐบาลไทย-ข่าวทำเนียบรัฐบาล-รมว.กห. สั่ง Kick Off “โครงการทหารออนไลน์ ระยะที่ 2” หวังกระตุ้นยอดสมัครทหารกองประจำการก่อนต้นเมษายนนี้
วันพุธที่ 13 มีนาคม 2567
รมว.กห. สั่ง Kick Off “โครงการทหารออนไลน์ ระยะที่ 2” หวังกระตุ้นยอดสมัครทหารกองประจําการก่อนต้นเมษายนนี้
วันนี้ (12 มีนาคม 2567) ห้องประชุมสํานักงานรัฐมนตรีกลาโหม ชั้น 9 อาคารสํานักงานปลัดกระทรวงกลาโหม (ศรีสมาน) นายสุทิน คลังแสง รัฐมนตรีว่าการกระทรวงกลาโหม เป็นประธานการประชุม “โครงการทหารออนไลน์ ระยะที่ 2”
เพื่อเตรียมการประชาสัมพันธ์ กระตุ้น และสร้างแรงจูงใจให้มีผู้เข้าร่วมโครงการมากขึ้น ก่อนการเกณฑ์ทหารในห้วงต้นเดือนเมษายน 2567 ซึ่งในที่ประชุมฯ นายสุทิน คลังแสง รมว.กห.ได้เน้นย้ําและสั่งการให้ดําเนินการใน 4 ประเด็น ได้แก่
1) เน้นการประชาสัมพันธ์ทางสื่อสังคมออนไลน์ทุกประเภท อาทิ Facebook TikTok YouTube และคลิปสั้น รวมถึงสื่อวิทยุ และโทรทัศน์ต่างๆ ของกองทัพ โดยในขั้นต้น รมว.กห. จะให้สัมภาษณ์ ททบ.5 ในรายการ “สุทิน ทอล์ก” ในวันพฤหัสบดีที่ 14 มีนาคม 2567 เวลา 15:30 น. นอกจากนี้ จะมีการประกวดแข่งขันการทํา TikTok เพื่อใช้ในการประชาสัมพันธ์โครงการฯ ดังกล่าว ซึ่งจะประกาศผลรางวัล ใน 30 มีนาคม 2567 นี้ และจะขยายผลทางสื่อต่างๆ ต่อไป
2) ให้มีการพบปะและพูดคุยกับ สัสดีทั่วประเทศ ในลักษณะห้องประชุมรวม โดยผ่านระบบ Zoom Cloud Meetings (กําหนดขั้นต้นใน 20 มีนาคม 2567 เวลา 15:00 น. ณ ห้องประชุมวิทยาลัยป้องกันราชอาณาจักร (วิภาวดีฯ) และมอบให้หน่วยบัญชาการรักษาดินแดน (นรด.) กองทัพบก เป็นผู้ประสานงานจัดการประชุมฯ
3) จัดการหารือร่วมกับรัฐมนตรีว่าการกระทรวงมหาดไทย เพื่อร่วมเน้นย้ําให้กํานัน และผู้ใหญ่บ้าน ช่วยกันรณรงค์และเชิญชวนให้ชายไทยสมัครโครงการทหารออนไลน์เพิ่มมากขึ้น
4) ให้จัดกิจกรรมโหมโรงโครงการทหารออนไลน์อย่างต่อเนื่องจากที่เคยจัดกิจกรรมในครั้งแรกเมื่อ 26 ธันวาคม 2566 โดยในครั้งนี้จะจัดในลักษณะของ Mini Concert แล้วให้มีการถ่ายทอดสดผ่านทางสถานีโทรทัศน์ช่อง 5 ช่อง 7 และ NBT ซึ่งกําหนดจัดขึ้น ณ ลานหน้า Central World ในวันที่ 24 มีนาคม 2567 เวลา 16:00 น. เป็นต้นไป
#กระทรวงกลาโหม #กระทรวงมหาดไทย #สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #หน่วยบัญชาการรักษาดินแดน
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-ใช้เทคนิค “โปรยน้ำและน้ำแข็งแห้ง” ลดอุณหภูมิในชั้นบรรยากาศ แก้ปัญหาฝุ่น PM 2.5 จ.เชียงใหม่
วันพุธที่ 13 มีนาคม 2567
ใช้เทคนิค “โปรยน้ําและน้ําแข็งแห้ง” ลดอุณหภูมิในชั้นบรรยากาศ แก้ปัญหาฝุ่น PM 2.5 จ.เชียงใหม่
.....
ใช้เทคนิค “โปรยน้ําและน้ําแข็งแห้ง” ลดอุณหภูมิในชั้นบรรยากาศ แก้ปัญหาฝุ่น PM 2.5 จ.เชียงใหม่
.
กระทรวงเกษตรและสหกรณ์ โดยกรมฝนหลวงและการบินเกษตร เพิ่มมาตรการปฏิบัติการเชิงรุกอย่างเร่งด่วน เพื่อบรรเทาปัญหาฝุ่น PM 2.5 ในพื้นที่ภาคเหนือ รวมถึงกรุงเทพฯ-ปริมณฑล
.
โดยใช้วิธีที่เรียกว่า “เทคนิคลดอุณหภูมิในชั้นบรรยากาศผกผันด้วยการโปรยน้ําและโปรยน้ําแข็งแห้ง” เพื่อเป็นการเจาะช่องบรรยากาศให้สามารถระบายฝุ่นละอองขึ้นต่อไปได้
.
ขั้นตอนการดําเนินการ :
- ใช้เครื่องบินชนิด CN จํานวน 1 ลํา และ CASA จํานวน 1 ลํา ขึ้นปฏิบัติการโปรยน้ําจํานวน 3,000 ลิตร เป็นรูปก้นหอย รัศมี 7 NM
- ดําเนินการในช่วงเวลา 13.52 – 14.07 น. และ 14.20 – 14.52 น.
.
สําหรับผลการปฏิบัติในรอบสัปดาห์ที่ผ่านมา ระหว่างวันที่ 4 – 10 มี.ค. 67 หน่วยปฏิบัติการฝนหลวงจังหวัดเชียงใหม่ และจังหวัดแพร่ ได้ปฏิบัติการฝนหลวงและใช้เทคนิคดัดแปรสภาพอากาศในพื้นที่ภาคเหนือ บริเวณ จ.เชียงใหม่ ลําพูน ลําปาง แพร่ อุตรดิตถ์ น่าน พบว่า ค่าฝุ่นละออง PM2.5 ในพื้นที่ดังกล่าวมีแนวโน้มลดลง
.
ทั้งนี้ นับตั้งแต่เปิดหน่วยปฏิบัติการฝนหลวงจังหวัดเชียงใหม่ ตั้งแต่วันที่ 1 ก.พ. 67 จนถึงปัจจุบัน ได้ปฏิบัติภารกิจต่าง ๆ ไปแล้วกว่า 50 วัน รวม 143 เที่ยวบิน ในพื้นที่ 15 จังหวัดภาคเหนือ โดยพื้นที่ จ.เชียงใหม่ บินปฏิบัติการทั้งสิ้น 16 วัน 20 เที่ยวบิน ในบริเวณพื้นที่ อ.เมืองฯ สะเมิง แม่วาง แม่ออน แม่แตง พร้าว เชียงดาว จอมทอง ฮอด ดอยเต่า และ อมก๋อย รวมทั้งได้ใช้เฮลิคอปเตอร์ ร่วมบินปฏิบัติการ “ตักน้ําดับไฟป่า” ไปแล้วทั้งสิ้น 4 วัน 32 เที่ยวบิน
.
อ่านเพิ่มเติม คลิกhttps://www.thaigov.go.th/news/contents/details/80144
ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“คารม” รองโฆษกรัฐบาล แจ้งข่าวดี! กรมการจัดหางาน เปิดรับหญิงไทยทำงานเกาหลี โควตา 3,188 คน สมัครผ่านออนไลน์ระหว่าง 16 - 17 มี.ค. 67
วันพุธที่ 13 มีนาคม 2567
13/03/2567
​“คารม” รองโฆษกรัฐบาล แจ้งข่าวดี! กรมการจัดหางาน เปิดรับหญิงไทยทํางานเกาหลี โควตา 3,188 คน สมัครผ่านออนไลน์ระหว่าง 16 - 17 มี.ค. 67
​“คารม” รองโฆษกรัฐบาล แจ้งข่าวดี! กรมการจัดหางาน เปิดรับหญิงไทยทํางานเกาหลี โควตา 3,188 คน สมัครผ่านออนไลน์ระหว่าง 16 - 17 มี.ค. 67
วันที่ 13 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า กรมการจัดหางานประกาศรับสมัครทดสอบภาษาเกาหลีและทักษะการทํางาน (Point System) ครั้งที่ 14 รอบที่ 2 ประเภทกิจการบริการ (เพศหญิง) เพื่อสมัครไปทํางานสาธารณรัฐเกาหลีตามระบบการจ้างแรงงานต่างชาติ (EPS) ในโรงแรม รีสอร์ทคอนโดมิเนียม ที่พักทั่วไปและร้านอาหารเกาหลี โดยในรอบนี้ได้รับโควตาผู้สอบผ่าน จํานวน 3,188 คน ผู้สนใจสามารถสมัครผ่านเว็บไซต์กองบริหารแรงงานไทยไปต่างประเทศ toea.doe.go.th ระหว่างวันที่ 16 - 17 มีนาคม 2567 ตลอด 24 ชั่วโมง ซึ่งภายหลังจากดําเนินการทดสอบเสร็จสิ้น จะประกาศรายชื่อผู้ที่มีคะแนนรวมสูงสุดลงมาจนครบจํานวนที่กําหนดตามโควตา และผู้มีรายชื่อตามประกาศดังกล่าวจะมีสิทธิยื่นใบสมัครไปทํางานสาธารณรัฐเกาหลีตามระบบฯ พร้อมขึ้นทะเบียนไว้ 2 ปี นับแต่วันประกาศผลการทดสอบ
สําหรับคุณสมบัติเบื้องต้นต้องเป็นเพศหญิง อายุระหว่าง 18 - 39 ปี ไม่จํากัดวุฒิการศึกษา สายตาไม่บอดสี ร่างกายสมบูรณ์ สุขภาพแข็งแรง และไม่เป็นโรคที่อาจจะเป็นอุปสรรคต่อการทํางาน หรือเป็นโรคติดต่อตามที่ทางการเกาหลีกําหนด มีความประพฤติดี ไม่มีประวัติกระทําผิดทางอาญาหรือเป็นภัยต่อสังคมและความมั่นคง เป็นบุคคลซึ่งไม่ถูกห้ามเดินทางออกนอกประเทศ ไม่มีประวัติการถูกเนรเทศ เคยถูกปฏิเสธการเข้าสาธารณรัฐเกาหลี หรือเคยกระทําผิดกฎหมายของสาธารณรัฐเกาหลี ไม่เคยพํานักอาศัยในสาธารณรัฐเกาหลีด้วยวีซ่า E-9 หรือ E-10 และต้องไม่มีประวัติเกี่ยวข้องกับยาเสพติดทุกชนิด ทั้งนี้ผู้ที่อยู่ระหว่างรอสัญญาจ้างงานของประเภทกิจการอุตสาหกรรมการผลิต และกิจการเกษตรและปศุสัตว์ สามารถสมัครเข้ารับการทดสอบได้ และเมื่อผ่านการทดสอบสามารถรายงานตัวสอบผ่านเข้าระบบกิจการบริการจะได้รับการเสนอชื่อเพื่อรอคัดเลือกจากนายจ้างในลําดับแรก
“ผู้ที่สนใจสามารถศึกษาวิธีการลงทะเบียน คุณสมบัติผู้สมัครและเอกสารที่เกี่ยวข้องที่เว็บไซต์กองบริหารแรงงานไทยไปต่างประเทศ toea.doe.go.th เมนูข่าวประชาสัมพันธ์ หัวข้อ ประกาศรับสมัครทดสอบภาษาเกาหลีและทักษะการทํางาน (Point System) ครั้งที่ 14 ประเกทกิจการบริการ 2 (เพศหญิง) หรือสอบถามรายละเอียดเพิ่มเติมได้ที่ สํานักงานจัดหางานกรุงเทพมหานครพื้นที่ 1-10 สํานักงานจัดหางานจังหวัดทุกจังหวัด หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694”นายคารม
รัฐบาลไทย-ข่าวทำเนียบรัฐบาล-​“รัดเกล้า” เผย เร็วๆนี้ คลังเตรียมเสนอ ครม.เสริมสภาพคล่องในโครงการค้ำประกันสินเชื่อ PGS 11 วงเงิน 50,000 ล้าน พร้อมดึงออมสินปล่อยสินเชื่อดอกเบี้ยต่ำช่วยผู้ประกอบการ SMEs
วันพุธที่ 13 มีนาคม 2567
13/03/2567
​“รัดเกล้า” เผย เร็วๆนี้ คลังเตรียมเสนอ ครม.เสริมสภาพคล่องในโครงการค้ําประกันสินเชื่อ PGS 11 วงเงิน 50,000 ล้าน พร้อมดึงออมสินปล่อยสินเชื่อดอกเบี้ยต่ําช่วยผู้ประกอบการ SMEs
​“รัดเกล้า” เผย เร็วๆนี้ คลังเตรียมเสนอ ครม.เสริมสภาพคล่องในโครงการค้ําประกันสินเชื่อ PGS 11 วงเงิน 50,000 ล้าน พร้อมดึงออมสินปล่อยสินเชื่อดอกเบี้ยต่ําช่วยผู้ประกอบการ SMEs ใน 3 กลุ่มอุตสาหกรรม
วันที่ 13 มีนาคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า นายกฤษฎา จีนะวิจารณะ รัฐมนตรีช่วยว่าการกระทรวงคลัง ในเร็วๆนี้ เตรียมเสนอคณะรัฐมนตรี (ครม.) พิจารณามาตราการผ่านสถาบันการเงินเฉพาะกิจ (SFIs) ในโครงการค้ําประกันสินเชื่อ PGS 11 วงเงิน 50,000 ล้านบาท ให้บริษัทประกันสินเชื่ออุตสาหกรรมขนาดย่อม (บสย.) เพื่อสนับสนุนนโยบาย IGNITE Thailand ตามนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังโดยครอบคลุม 8 ฮับ เพื่อดันประเทศไทยเป็นที่ 1 ในภูมิภาค
นายกฤษฎาได้ให้ ธนาคารออมสิน เตรียมแพ็กเกจสินเชื่อดอกเบี้ยต่ําเพื่อเสริมสภาพคล่อง หรือ ลงทุนปรับปรุงหรือขยายกิจการให้แก่ผู้ประกอบการ SMEs ใน​ 3 กลุ่มอุตสาหกรรม ที่จะเติมเต็มเป้าหมายการเป็น 3 ฮับ​ ตามนโยบาย IGNITE Thailand ได้แก่ 1. ศูนย์กลางการท่องเที่ยว (Tourism Hub) 2. ศูนย์กลางการแพทย์และสุขภาพ (Wellness & Medical Hub) และ 3. ศูนย์กลางอาหาร (Agriculture & Food Hub)
รองโฆษกรัดเกล้าฯ ยังเปิดเผยว่า นายกฤษฏา ชี้ว่า มาตราการดังกล่าว จะสามารถเสริมสร้างศักยภาพให้กับผู้ประกอบการธุรกิจ SMEs ให้มีสภาพคล่องและสามารถแข่งขันได้ในตลาดปัจจุบัน อีกทั้งจะทําให้มีเม็ดเงินหมุนระบบ เกิดการจ้างงานกระตุ้นการลงทุนอีกด้วย
รัฐบาลไทย-ข่าวทำเนียบรัฐบาล-​“นฤมล” เผย ไทย-ญี่ปุ่น เดินหน้าขยายความร่วมมือกับ Zeroboard มุ่งเป้าหมายไทยเป็นกลางทางคาร์บอนในปี 2050 และเป็นประเทศปล่อยก๊าซเรือนกระจกสุทธิเป็นศูนย์ในปี 2065
วันพุธที่ 13 มีนาคม 2567
13/03/2567
​“นฤมล” เผย ไทย-ญี่ปุ่น เดินหน้าขยายความร่วมมือกับ Zeroboard มุ่งเป้าหมายไทยเป็นกลางทางคาร์บอนในปี 2050 และเป็นประเทศปล่อยก๊าซเรือนกระจกสุทธิเป็นศูนย์ในปี 2065
​“นฤมล” เผย ไทย-ญี่ปุ่น เดินหน้าขยายความร่วมมือกับ Zeroboard มุ่งเป้าหมายไทยเป็นกลางทางคาร์บอนในปี 2050 และเป็นประเทศปล่อยก๊าซเรือนกระจกสุทธิเป็นศูนย์ในปี 2065
วันที่ 13 มีนาคม 2567 ศาสตราจารย์นฤมล ภิญโญสินวัฒน์ ผู้แทนการค้าไทย เปิดเผยว่า ระหว่างการเยือนประเทศญี่ปุ่นระหว่างวันที่ 3 – 6 มีนาคม ที่ผ่านมา ได้นําคณะทีมไทยแลนด์ พบหารือกับนาย Michitaka Tokeiji CEO ของ Zeroboard และผู้บริหาร พร้อมด้วยนาย Sano Shotaro, Principal Deputy Director ของกระทรวงเศรษฐกิจ การค้า และอุตสาหกรรม (METI) ประเทศญี่ปุ่น เพื่อหารือถึงความร่วมมือการแก้ไขปัญหาการลดก๊าซเรือนกระจกของประเทศ ตามยุทธศาสตร์และนโยบายของรัฐบาล
ผู้แทนการค้าไทย กล่าวว่า ประเทศไทยได้มีความมุ่งมั่นในการเป็นประเทศที่มีความเป็นกลางทางคาร์บอนในปี 2050 และเป็นประเทศปล่อยก๊าซเรือนกระจกสุทธิเป็นศูนย์ในปี 2065 ทั้งนี้ เพื่อบรรลุเป้าหมายดังกล่าว ประเทศไทยได้กําหนดเป้าหมายการมีส่วนร่วมของประเทศ (Nationally Determined Contribution : NDC) ให้สามารถลดก๊าซเรือนกระจกได้ร้อยละ 30 ภายในปีพ.ศ. 2030
ผู้แทนการค้าไทยกล่าวเพิ่มเติมว่า ประเทศไทยและญี่ปุ่นมีความร่วมมือทางวิชาการในด้านสิ่งแวดล้อมมาอย่างต่อเนื่อง โดยความตกลง JTEPA ระบุให้สองฝ่ายสามารถใช้กลไกคณะอนุกรรมการว่าด้วยความร่วมมือด้านวิทยาศาสตร์ เทคโนโลยี พลังงานและสิ่งแวดล้อม เพื่อดําเนินความร่วมมือในด้านสิ่งแวดล้อม ขณะที่กระทรวงทรัพยากรธรรมชาติและสิ่งแวดล้อมและกระทรวงสิ่งแวดล้อมของญี่ปุ่นได้ลงนามความร่วมมือทวิภาคีในการพัฒนากลไกเครดิตร่วม (Joint Crediting Mechanism: JCM) ระหว่างกันเมื่อเดือนพฤศจิกายน พ.ศ. 2558 โดยญี่ปุ่นให้การสนับสนุนความรู้ด้านเทคนิคและงบประมาณสําหรับโครงการของภาคเอกชนไทยที่จะนําไปสู่การลดปริมาณก๊าซเรือนกระจก ซึ่งเครดิตปริมาณก๊าซเรือนกระจกที่ลดได้จะถูกแบ่งระหว่างญี่ปุ่นและประเทศไทย เพื่อสนับสนุนการบรรลุเป้าหมายการลดก๊าซเรือนกระจกของแต่ละประเทศ ที่ผ่านมาประเทศไทยได้รับประโยชน์จากการถ่ายทอดเทคโนโลยีระดับสูงจากญี่ปุ่น เพื่อช่วยเพิ่มประสิทธิภาพการใช้พลังงาน ลดต้นทุนการผลิต ลดผลกระทบต่อสิ่งแวดล้อม และช่วยลดการปล่อยก๊าซเรือนกระจกอีกด้วย
“บริษัท Zeroboard เป็นบริษัทที่มีความเชี่ยวชาญด้านการคํานวณคาร์บอนเครดิตและมีฐานข้อมูลขนาดใหญ่ในระบบคลาวด์ที่สามารถช่วยวางแผนการลดการปล่อยก๊าซเรือนกระจกจากกิจกรรมทางธุรกิจในห่วงโซ่อุปทานให้กับภาคเอกชน Zeroboard ได้รับเงินทุนสนับสนุนจากรัฐบาลญี่ปุ่นและเอกชนญี่ปุ่นรายใหญ่หลายราย และได้รับการสนับสนุนจาก BOI เข้ามาดําเนินกิจการในต่างประเทศที่ไทยเป็นแห่งแรก พร้อมสนับสนุนโครงการด้านสิ่งแวดล้อมของทั้งรัฐบาลและเอกชนไทยภายใต้กรอบความตกลง JTEPA เพื่อยกระดับการแก้ไขปัญหาภูมิอากาศอย่างเต็มที่ด้วยทุกวิถีทาง เพื่อบรรลุเป้าหมายความเป็นกลางทางคาร์บอน และบรรลุเป้าหมายการปล่อยก๊าซเรือนกระจกสุทธิเป็นศูนย์” ผู้แทนการค้าย้ํา
รัฐบาลไทย-ข่าวทำเนียบรัฐบาล-สธ.ปทุมธานี สรุปความคืบหน้าเหตุเพลิงไหม้ตลาดสี่มุมเมือง มีผู้ป่วย 5 ราย เสียชีวิต 1 ราย
วันอังคารที่ 12 มีนาคม 2567
สธ.ปทุมธานี สรุปความคืบหน้าเหตุเพลิงไหม้ตลาดสี่มุมเมือง มีผู้ป่วย 5 ราย เสียชีวิต 1 ราย
นายแพทย์สาธารณสุขจังหวัดปทุมธานี ส่งทีมช่วยเหลือเยียวยาจิตใจผู้ประสบภาวะวิกฤต (MCATT)เข้าเยี่ยมผู้ป่วยและญาติผู้เสียชีวิตจากเหตุเพลิงไหม้ตลาดสี่มุมเมือง จังหวัดปทุมธานี สรุปมีผู้ป่วยทั้งหมด 5 ราย เป็นผู้ใหญ่ 3 ราย เด็ก 2 ราย และผู้เสียชีวิต 1 ราย
นายแพทย์สาธารณสุขจังหวัดปทุมธานี ส่งทีมช่วยเหลือเยียวยาจิตใจผู้ประสบภาวะวิกฤต (MCATT)เข้าเยี่ยมผู้ป่วยและญาติผู้เสียชีวิตจากเหตุเพลิงไหม้ตลาดสี่มุมเมือง จังหวัดปทุมธานี สรุปมีผู้ป่วยทั้งหมด 5 ราย เป็นผู้ใหญ่ 3 ราย เด็ก 2 ราย และผู้เสียชีวิต 1 ราย เป็นเด็กอายุ 4 ปี จากการสําลักควัน
วันนี้ (12 มีนาคม 2567) เวลา 18.00 น. นพ.ภุชงค์ ไชยชิน นายแพทย์สาธารณสุขจังหวัดปทุมธานี เปิดเผยความคืบหน้าการดูแลช่วยเหลือผู้ป่วยจากเหตุเพลิงไหม้ตลาดสี่มุมเมือง ตําบลคูคต อําเภอลําลูกกาจังหวัดปทุมธานี ว่า เหตุการณ์ดังกล่าวมีผู้ป่วยทั้งหมด 5 ราย เป็นผู้ใหญ่ 3 ราย เด็ก 2 ราย ส่งรักษาโรงพยาบาล ดังนี้ โรงพยาบาลปทุมธานี 1 ราย เป็นชายอายุ 38 ปี สําลักควัน หมดสติ, โรงพยาบาลประชาธิปัตย์ 1 ราย เป็นชายอายุ 42 ปี มีบาดแผลฉีกขาดเหนือข้อเท้าขวา แพทย์รักษาแล้วให้กลับบ้านได้, โรงพยาบาลแพทย์รังสิต 3 ราย ได้แก่ หญิงอายุ 36 ปี สําลักควัน ตาแดง พูดได้ปกติ มีแผลฟกช้ําที่ชายโครงขวาและบาดแผลที่ขาข้างซ้าย, เด็กอายุ 8 ปี สําลักควัน หายใจได้ คอแดง เสียงแหบ และ เด็กอายุ 2 ปี สําลักควัน คอแดง พูดได้ไม่มีเสียง
นพ.ภุชงค์กล่าวต่อว่า ส่วนผู้เสียชีวิตมี 1 ราย เป็นเด็กอายุ 4 ปี จากการสําลักควันจนหมดสติ ซึ่งในช่วงเย็นวันนี้ ได้มอบหมายให้ นพ.อภิชน จีนเสวก รองนายแพทย์สาธารณสุขจังหวัดปทุมธานี พร้อมด้วยทีมMCATTโรงพยาบาลปทุมธานี ได้เข้าเยี่ยมผู้ป่วยที่ โรงพยาบาลปทุมธานี และญาติผู้เสียชีวิต ที่โรงพยาบาลกรุงสยามเซนต์คาร์ลอส แล้วและจะติดตามต่อเนื่องเป็นระยะจนเข้าสู่ภาวะปกติ
********************************************** 12 มีนาคม 2567
รัฐบาลไทย-ข่าวทำเนียบรัฐบาล-‘พัชรวาท’ ชู ช้างไทย “ขุนพลแห่งนักรบประจำชาติ” เร่งอนุรักษ์ - ยกระดับความเป็นอยู่ กำชับแก้ปมขัดแย้งคนกับช้างให้อยู่ร่วมกันได้ พร้อมเยี่ยมอาการบาดเจ็บ “พลายศักดิ์สุรินทร์”
วันพุธที่ 13 มีนาคม 2567
‘พัชรวาท’ ชู ช้างไทย “ขุนพลแห่งนักรบประจําชาติ” เร่งอนุรักษ์ - ยกระดับความเป็นอยู่ กําชับแก้ปมขัดแย้งคนกับช้างให้อยู่ร่วมกันได้ พร้อมเยี่ยมอาการบาดเจ็บ “พลายศักดิ์สุรินทร์”
‘พัชรวาท’ ชู ช้างไทย “ขุนพลแห่งนักรบประจําชาติ” เร่งอนุรักษ์ - ยกระดับความเป็นอยู่ กําชับแก้ปมขัดแย้งคนกับช้างให้อยู่ร่วมกันได้ พร้อมเยี่ยมอาการบาดเจ็บ “พลายศักดิ์สุรินทร์”
‘พัชรวาท’ ชู ช้างไทย “ขุนพลแห่งนักรบประจําชาติ” เร่งอนุรักษ์ - ยกระดับความเป็นอยู่ กําชับแก้ปมขัดแย้งคนกับช้างให้อยู่ร่วมกันได้ พร้อมเยี่ยมอาการบาดเจ็บ “พลายศักดิ์สุรินทร์”
วันนี้ (13 มีนาคม 2567) เวลา 11.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานลั่นฆ้องในพิธีเปิดงาน “วันช้างไทย ประจําปี 2567” พร้อมร่วมเลี้ยงอาหารช้างบนสะโตกใหญ่ เยี่ยมชมและมอบรางวัลการประกวดซุ้มอาหารช้าง และรางวัลควาญช้างดีเด่น ประจําปี 2567 เพื่อเป็นเกียรติแก่คนรักษ์ช้าง ที่ร่วมเป็นส่วนหนึ่งในการดูแลและรักษาไว้ซึ่งคุณค่าของช้างไทย โดยมี ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ นายสุกิจ จันทร์ทอง ผู้อํานวยการองค์การอุตสาหกรรมป่าไม้. คณะผู้บริหาร ทส. และนายชัชวาลย์ ฉายะบุตร ผู้ว่าราชการจังหวัดลําปาง เข้าร่วมในพิธี ณ สถาบันคชบาลแห่งชาติ ในพระอุปถัมภ์ฯ (ศูนย์อนุรักษ์ช้างไทย) องค์การอุตสาหกรรมป่าไม้ อําเภอห้างฉัตร จังหวัดลําปาง โดยมีช้างเข้าร่วมพิธีมากกว่า 100 เชือก และหลังจากเสร็จสิ้นพิธี พล.ต.อ.พัชรวาท และคณะ ได้เข้าเยี่ยม พลายศักดิ์สุรินทร์ ที่ยังคงรักษาอาการป่วยอยู่ ณ โรงพยาบาลช้าง ภายในศูนย์อนุรักษ์ช้างไทย เพื่อติดตามความคืบหน้าการรักษา และให้กําลังใจแก่ทีมสัตวแพทย์ที่ดูแลอีกด้วย
พล.ต.อ.พัชรวาท ได้กล่าวถึงความสําคัญของช้างไทย ว่า เป็นสัตว์มงคลที่อยู่คู่บ้านคู่เมือง และเกี่ยวข้องกับสถาบันชาติ ศาสนา พระมหากษัตริย์มาอย่างต่อเนื่อง ปัจจุบัน ช้างไทยประสบกับสภาวะวิกฤตต่าง ๆ มากมาย ทั้งปัญหาช้างล้นป่าเนื่องจากพื้นที่ป่าของประเทศลดลง ปัญหาความขัดแย้งระหว่างคนกับช้าง หรือโรคอุบัติใหม่ในช้าง จึงจําเป็นต้องได้รับการแก้ไขและช่วยเหลือเพื่ออนุรักษ์ช้างให้อยู่ร่วมกับคนได้อย่างมีความสุข การจัดงานครั้งนี้เป็นการแสดงให้เห็นถึงความสําคัญของช้างไทย ให้ประชาชนได้มีส่วนร่วมในการรักและหวงแหนช้าง ตลอดจนให้ความสําคัญต่อการอนุรักษ์ช้างให้มากขึ้น โดยขอเป็นกําลังใจให้แก่ผู้ปฏิบัติงานในการอนุรักษ์ และบริบาลช้างทุกคน และหวังเป็นอย่างยิ่งว่าช้างไทยจะได้รับการดูแลอย่างดีที่สุด
รัฐบาลไทย-ข่าวทำเนียบรัฐบาล-นายกฯ ประเดิมเยือนเยอรมนี หารือผู้บริหาร Volkswagen และ Infineon Technologies AG
วันพุธที่ 13 มีนาคม 2567
นายกฯ ประเดิมเยือนเยอรมนี หารือผู้บริหาร Volkswagen และ Infineon Technologies AG
นายกฯ ประเดิมเยือนเยอรมนี หารือผู้บริหาร Volkswagen และ Infineon Technologies AG
วันนี้ (13 มีนาคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบผู้บริหารบริษัทเอกชนสําคัญของประเทศเยอรมนี
เวลา 08.45 น. (เวลาท้องถิ่นกรุงเบอร์ลิน) นาย Thomas Schäfer, Member of the Board บริษัท Volkswagen Group และ CEO ของ Volkswagen Brand ผู้ผลิตยานพาหนะรายใหญ่ของโลก รวมทั้งเป็นผู้ผลิตรถยนต์รายใหญ่ที่สุดในประเทศเยอรมนี
ซึ่งมีเทคโนโลยีทางวิศวกรรมยานยนต์ขั้นสูง
ปัจจุบันบริษัท Volkswagen มีโรงงานผลิตรวม 114 แห่งทั่วโลก รถยนต์ของบริษัทมีจําหน่ายในกว่า 150 ประเทศ ซึ่ง Volkswagen มีแผนการขยาย Charging Network สําหรับสถานีชาร์จยานยนต์ไฟฟ้า โดยมีเป้าหมายที่จะขยายเครือข่ายการชาร์จ เพื่อรองรับรถยนต์ไฟฟ้าที่กําลังเติบโตขึ้น ด้วยการสร้าง Quick Charge 45,000 จุดทั่วโลกภายในปี 2568
บริษัทฯ ทําการค้าในประเทศไทยมาอย่างยาวนาน นายกฯ เชิญชวนบริษัทฯ มาลงทุนในไทย long term investment ซึ่งบริษัทฯ ชื่นชมนโยบายของรัฐบาลไทย ในโอกาสนี้ นายกรัฐมนตรีชื่นชมความเป็นมืออาชีพของบริษัทฯ และให้ความมั่นใจบริษัทในเรื่องนโยบายด้านการใช้พลังงานสะอาดซึ่งมีแนวความคิดที่ตรงกันจึงเห็นควรพิจารณาเพิ่มความร่วมมือ
จากนั้น เวลา 09.10 น. (เวลาท้องถิ่นกรุงเบอร์ลิน) ผู้บริหารบริษัท Infineon Technologies AG เป็นบริษัทผู้ผลิตเซมิคอนดักเตอร์รายใหญ่ที่สุดของเยอรมนี และติดอันดับ Top 10 ของโลก มีการดําเนินธุรกิจใน 25 ประเทศ มีลูกค้าหลักในกลุ่มยานยนต์ บริษัทมีความเชี่ยวชาญในการผลิตชิ้นส่วน อุปกรณ์อิเล็กทรอนิกส์สําหรับยานยนต์ เช่น เซมิคอนดักเตอร์ สําหรับยานยนต์และระบบอุตสาหกรรม ระบบเซ็นเซอร์ คอมพิวเตอร์ ขนาดเล็กที่ใช้สําหรับควบคุมระบบ
ปัจจุบัน บริษัทนี้ใช้พลังงานสีเขียวในกระบวนการผลิตทั้งหมดในโรงงานยุโรป และสําหรับโรงงานในเท็กซัส ประเทศสหรัฐอเมริกา รวมถึงโรงงานในเมืองกูลิมและมะละกา ประเทศมาเลเซีย ก็ได้เปลี่ยนมาใช้พลังงานสีเขียว 100% แล้วเช่นกัน
โดยนายกฯ กล่าว ชื่นชมบริษัทฯ ที่ไม่ได้ลงเงินอย่างเดียว แต่เน้นการลงทุนใน research และ training ให้กับคนไทยด้วย ทั้งนี้ บริษัทมีแนวโน้มจะลงทุนในไทยเพิ่ม และมีแผนร่วมมือกับมหาวิทยาลัยและหน่วยงานวิจัย เพื่อสร้างบัณฑิตใหม่ที่มีทักษะเฉพาะสําหรับ อุตสาหกรรมเซมิคอนดักเตอร์ ผ่านโครงการเรียนรู้แบบร่วมมือ (Co-op) โครงการ Sandbox และโครงการวิจัยร่วม รวมถึงการส่งนักศึกษาไปฝึกงานและเรียนรู้วิธีการผลิตชิปที่โรงงานเวเฟอร์ของบริษัทในมาเลเซีย ซึ่ง นายกฯ ได้กล่าวให้ความมั่นใจไปในหลายเรื่อง และย้ําว่า ไทยพร้อมที่จะอํานวยความสะดวกให้นักลงทุนตามนโยบาย ease of doing business
รัฐบาลไทย-ข่าวทำเนียบรัฐบาล-กรมบัญชีกลางออกหลักเกณฑ์และวิธีปฏิบัติในการขอขยายเวลาเบิกจ่ายเงินปี 66 เพื่อให้เม็ดเงินเข้าสู่ระบบเศรษฐกิจได้อย่างรวดเร็ว
วันพุธที่ 13 มีนาคม 2567
13/03/2567
กรมบัญชีกลางออกหลักเกณฑ์และวิธีปฏิบัติในการขอขยายเวลาเบิกจ่ายเงินปี 66 เพื่อให้เม็ดเงินเข้าสู่ระบบเศรษฐกิจได้อย่างรวดเร็ว
ตามที่ ก.คลังกําหนดหลักเกณฑ์และวิธีปฏิบัติการขอกันเงินงบประมาณปี พ.ศ.2566 ไว้เบิกเหลื่อมปีได้ถึงวันทําการสุดท้ายเดือนมี.ค.2567 ซึ่งขณะนี้มีหน่วยงานรัฐจํานวนมากไม่สามารถเบิกจ่ายงบประมาณที่ได้รับอนุมัติให้กันเงินไว้เบิกเหลื่อมปีแล้วเสร็จในระยะเวลาที่กําหนด
นางแพตริเซีย มงคลวนิช อธิบดีกรมบัญชีกลาง เปิดเผยว่า ตามที่กระทรวงการคลังได้กําหนดหลักเกณฑ์และวิธีปฏิบัติในการขอกันเงินงบประมาณปี พ.ศ. 2566 ไว้เบิกเหลื่อมปีได้ถึงวันทําการสุดท้ายของเดือนมีนาคม 2567 ซึ่งขณะนี้มีหน่วยงานของรัฐจํานวนมาก ไม่สามารถเบิกจ่ายงบประมาณที่ได้รับอนุมัติให้กันเงินไว้เบิกเหลื่อมปีให้แล้วเสร็จภายในระยะเวลาที่กําหนด และยังมีความจําเป็นต้องใช้จ่ายงบประมาณดังกล่าวต่อไป ดังนั้น เพื่อให้หน่วยงานของรัฐสามารถใช้จ่ายเงินได้อย่างต่อเนื่องและเกิดประโยชน์สูงสุด โดยมีเม็ดเงินจากระบบงบประมาณรายจ่ายเข้าสู่ระบบเศรษฐกิจได้อย่างรวดเร็ว และช่วยขับเคลื่อนเศรษฐกิจในประเทศให้ฟื้นตัวได้อย่างเหมาะสมกับสถานการณ์ จึงกําหนดให้หน่วยงานของรัฐขยายเวลาเบิกจ่ายงบประมาณปี พ.ศ. 2566 ที่ได้รับอนุมัติให้กันเงินไว้เบิกเหลื่อมปี กรณีมีหนี้ผูกพัน ถึงวันทําการสุดท้ายของเดือนมีนาคม 2567 ทุกรายการ ไว้ใช้จ่ายได้ถึงวันทําการสุดท้ายของเดือนกันยายน 2567
“การขอขยายเวลาเบิกจ่ายงบประมาณดังกล่าว หน่วยงานของรัฐหรือหน่วยงานผู้เบิกแทน ต้องดําเนินการผ่านระบบ New GFMIS Thai โดยเลือก (LIST) และยืนยันข้อมูล (CONFIRM) ใบสั่งซื้อสั่งจ้าง (PO) และ/หรือเอกสารสํารองเงินให้แล้วเสร็จภายในวันที่ 29 มีนาคม 2567 เวลา 16.30 น. และขอให้หน่วยงานของรัฐหรือหน่วยงานผู้เบิกแทน เร่งรัดการเบิกจ่ายเงินกันไว้เบิกเหลื่อมปี (งบประมาณปี พ.ศ. 2566) ให้แล้วเสร็จ ภายในวันทําการสุดท้ายของเดือนกันยายน 2567 หากไม่ดําเนินการภายในระยะเวลาที่กําหนดงบประมาณดังกล่าวต้องถูกพับไปโดยผลของกฎหมาย” อธิบดีกรมบัญชีกลาง กล่าว
ทั้งนี้ หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 0 2270 6400 ในวัน เวลาทําการ
รัฐบาลไทย-ข่าวทำเนียบรัฐบาล-ผู้ตรวจฯ เอกนิติ ลงใต้ตรวจราชการ สอจ. พังงา
วันพุธที่ 13 มีนาคม 2567
13/03/2567
ผู้ตรวจฯ เอกนิติ ลงใต้ตรวจราชการ สอจ. พังงา
ผู้ตรวจฯ เอกนิติ ลงใต้ตรวจราชการ สอจ. พังงา
เมื่อวันที่ 12 มีนาคม 2567 เวลา 13.00 น. นายเอกนิติ รมยานนท์ ผู้ตรวจราชการกระทรวงอุตสาหกรรม ลงพื้นที่ตรวจราชการกรณีปกติ รอบที่ 1 ประจําปีงบประมาณ พ.ศ. 2567 ณ สํานักงานอุตสาหกรรมจังหวัดพังงา พร้อมสํารวจบ้านพักของข้าราชการ โดยมีนายอารยะ เนตวงษ์ อุตสาหกรรมจังหวัดพังงา หัวหน้ากลุ่มฯ และเจ้าหน้าที่ฯ รายงานผลการดําเนินงานตามประเด็นการตรวจราชการทั้งนี้ ผู้ตรวจฯ มอบนโยบายเน้นย้ําให้เจ้าหน้าที่ฯ ทุกคนดําเนินการตามนโยบาย MIND ของกระทรวงอุตสาหกรรม และให้ข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ 1) การเบิกจ่ายงบประมาณ 2) การตรวจกํากับดูแลสถานประกอบการในพื้นที่ให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน เน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) 3) โรงงานค้างชําระค่าธรรมเนียม จะต้องติดตามเร่งรัดดําเนินการให้เป็นที่สิ้นสุด 4) การรายงานข้อมูลกลางของกระทรวงอุตสาหกรรม (I-Single Form) จะต้องติดตามสถานประกอบการเข้าใช้งานระบบให้ครบถ้วน 5) การบริหารจัดการกากอุตสาหกรรม กํากับดูแลให้เป็นไปตามกฎหมาย และรายงานข้อมูลผ่านระบบสารสนเทศฯ 6) การรับรองอุตสาหกรรมสีเขียว (GI) ต้องผลักดันให้สถานประกอบการได้รับการรับรองอุตสาหกรรมสีเขียวทั้งหมดภายในปีงบประมาณ พ.ศ. 2568 และ 7) โครงการ 72 พรรษา ลด 10 MtCO2eq และ PM 2.5 จากภาคอุตสาหกรรม จะต้องมีวิธีการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง และใช้ MIND ในการปฏิบัติงาน เพื่อผู้ประกอบการ ประชาชน
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ขึ้นปกนิตยสาร TIME พร้อมบทสัมภาษณ์สะท้อนวิสัยทัศน์และการทำงานของรัฐบาล มุ่งเดินหน้าทำงานเพื่อประชาชนอย่างต่อเนื่อง
วันพุธที่ 13 มีนาคม 2567
​โฆษกรัฐบาลเผย นายกฯ ขึ้นปกนิตยสาร TIME พร้อมบทสัมภาษณ์สะท้อนวิสัยทัศน์และการทํางานของรัฐบาล มุ่งเดินหน้าทํางานเพื่อประชาชนอย่างต่อเนื่อง
​โฆษกรัฐบาลเผย นายกฯ ขึ้นปกนิตยสาร TIME พร้อมบทสัมภาษณ์สะท้อนวิสัยทัศน์และการทํางานของรัฐบาล มุ่งเดินหน้าทํางานเพื่อประชาชนอย่างต่อเนื่อง
วันนี้ (13 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นิตยสาร TIME (TIME Magazine) นิตยสารข่าวรายสัปดาห์ชื่อดังของสหรัฐอเมริกา ได้เผยแพร่ภาพขึ้นปกของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ฉบับวันที่ 25 มีนาคม 2567 พร้อมบทสัมภาษณ์ที่กล่าวถึงแนวคิด วิสัยทัศน์ ตลอดจนความคืบหน้าในการทํางานของรัฐบาล โดยเฉพาะการเปิดโอกาสให้ภาคธุรกิจเข้ามาลงทุนในประเทศไทย การแก้ไขปัญหาเศรษฐกิจปากท้อง สะท้อนความมุ่งมั่นของรัฐบาลที่เดินหน้า ทํางานเพื่อประชาชนอย่างต่อเนื่อง
โดยเนื้อหาภาพรวมในบทสัมภาษณ์ของ TIME Magazine เผยแพร่ในหัวข้อ “Thailand’s New Prime Minister Is Getting Down to Business. But Can He Heal His Nation?” (https://time.com/6899782/thailand-prime-minister-srettha-thavisin-business-hub/)
ระบุว่า นายกรัฐมนตรีได้เดินทางเยือนต่างประเทศมากกว่า 10 ครั้ง นับตั้งแต่การเข้ารับตําแหน่ง เพื่อเชิญชวนนักลงทุนให้เข้ามาลงทุนในประเทศไทย ทั้งจากจีน ญี่ปุ่น และสหรัฐฯ รวมทั้งเข้าร่วมการประชุมสภาเศรษฐกิจโลก (World Economic Forum: WEF) ณ เมืองดาวอส ประเทศสวิตเซอร์แลนด์ ซึ่งจากความพยายามของนายกรัฐมนตรี ได้ส่งผลให้ตัวเลขการลงทุนโดยตรงจากต่างประเทศ (FDI) ในไตรมาส 4 ของปี 2566 เพิ่มสูงขึ้นเป็น 2 เท่าเมื่อเทียบรายปี อีกทั้งในเดือนพฤศจิกายน 2566 ที่ผ่านมา ยังสามารถเปิดการลงทุนในไทยได้จาก Amazon Web Services, Google และ Microsoft มูลค่ารวมกว่า 8.3 พันล้านเหรียญสหรัฐฯ
นอกจากนี้ นายกรัฐมนตรียังได้กล่าวถึงมาตรการต่าง ๆ ที่รัฐบาลกําลังดําเนินการ เช่น การลดราคาเชื้อเพลิง ประกาศการพักชําระหนี้เกษตรกรเป็นเวลา 3 ปี และวางแผนนโยบาย 10,000 บาทดิจิทัลวอลเล็ต ซึ่งเป็นการกระตุ้นเศรษฐกิจและการบริโภคในประเทศ เพื่อรับมือกับวิกฤตเศรษฐกิจของประเทศ รวมทั้งการผลักดันบทบาทของประเทศไทยให้เป็นศูนย์กลางด้านโลจิสติกส์ การดูแลสุขภาพ การเงิน และการนําเสนอโครงการ Landbridge มูลค่า 3 พันล้านเหรียญสหรัฐฯ เพื่อเชื่อมโยงท่าเรือระนองบริเวณทะเลอันดามัน ผ่านทางถนน ทางรถไฟ และท่อส่งก๊าซ ไปยังจังหวัดชุมพรบนอ่าวไทย พร้อมกับการมีนโยบายด้านการต่างประเทศที่เป็นกลาง เช่น การเปิดให้ไทยเป็นเวทีกลางในการหารือกันระหว่างสหรัฐฯ และจีน ซึ่งนายกรัฐมนตรีเน้นย้ําว่า ไทยสามารถทําหน้าที่เป็น“สะพาน” และ “พื้นที่ปลอดภัย” ได้ ขณะเดียวกัน พร้อมยกระดับประเทศไทยให้มีชื่อเสียงในเวทีสากล ซึ่งนายกรัฐมนตรีได้เดินทางไปทั่วโลก เพื่อทําให้ประเทศไทยกลายเป็นจุดหมายปลายทางด้านการลงทุน
“การที่นายกรัฐมนตรี ได้ขึ้นปกพร้อมบทสัมภาษณ์ฉบับเต็มในนิตยสาร TIME สะท้อนให้เห็นถึงการยอมรับนายกรัฐมนตรีในฐานะ ผู้นําที่มีบทบาทอย่างชัดเจนในเวทีระหว่างประเทศ และตลอดเวลาการทํางานที่ผ่านมาในบทบาทของผู้นําไทยในเวทีโลก ถือเป็นการเปิดโอกาสให้ผู้อ่านได้เข้าใจแนวทางการทํางาน ความจริงจัง การตั้งใจทํางานของนายกฯ และตัวตนของนายกรัฐมนตรี” นายชัย กล่าว
รัฐบาลไทย-ข่าวทำเนียบรัฐบาล-​"เสริมศักดิ์" ชวนร่วมงานดนตรี-วิถีชาติพันธุ์กลางสยามสแควร์ เฉลิมฉลองวาระสำคัญของประเทศไทยที่จะมีกฎหมายชาติพันธุ์ ด้วยการจัดงาน “เสียงชาติพันธุ์ ลื่อลั่นทั่วสยาม” 16-17 มีนาคมนี้
วันพุธที่ 13 มีนาคม 2567
​"เสริมศักดิ์" ชวนร่วมงานดนตรี-วิถีชาติพันธุ์กลางสยามสแควร์ เฉลิมฉลองวาระสําคัญของประเทศไทยที่จะมีกฎหมายชาติพันธุ์ ด้วยการจัดงาน “เสียงชาติพันธุ์ ลื่อลั่นทั่วสยาม” 16-17 มีนาคมนี้
​"เสริมศักดิ์" ชวนร่วมงานดนตรี-วิถีชาติพันธุ์กลางสยามสแควร์ เฉลิมฉลองวาระสําคัญของประเทศไทยที่จะมีกฎหมายชาติพันธุ์ ด้วยการจัดงาน “เสียงชาติพันธุ์ ลื่อลั่นทั่วสยาม” 16-17 มีนาคมนี้ กลางสยามสแควร์ (ลาน Block i) ตั้งแต่ 4 โมงเย็นเป็นต้นไป
"เสริมศักดิ์" ชวนร่วมงานดนตรี-วิถีชาติพันธุ์กลางสยามสแควร์ เฉลิมฉลองวาระสําคัญของประเทศไทยที่จะมีกฎหมายชาติพันธุ์ ด้วยการจัดงาน “เสียงชาติพันธุ์ ลื่อลั่นทั่วสยาม” 16-17 มีนาคมนี้ กลางสยามสแควร์ (ลาน Block i) ตั้งแต่ 4 โมงเย็นเป็นต้นไป
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า “หลังจากที่สภาผู้แทนราษฎรได้มีมติรับหลักการร่างพระราชบัญญัติคุ้มครองและส่งเสริมวิถีชีวิตกลุ่มชาติพันธุ์ พ.ศ. .... ไปแล้วเมื่อวันที่ 28 กุมภาพันธ์ 2567 กระทรวงวัฒนธรรม (วธ.) และเครือข่ายพี่น้องกลุ่มชาติพันธุ์ขอร่วมเฉลิมฉลองวาระสําคัญของประเทศไทยที่จะมีกฎหมายชาติพันธุ์ ด้วยการจัดงาน “เสียงชาติพันธุ์ ลื่อลั่นทั่วสยาม” ชวนร่วมงานแสดงดนตรีของพี่น้อง ชาติพันธุ์ในงาน “เสียงชาติพันธุ์ ลือลั่นทั่วสยาม” สนุกกับดนตรีเชื่อมวัฒนธรรมระหว่างศิลปินชาติพันธุ์และศิลปินรุ่นใหม่ อาทิ ชิ สุวิชาน พัฒนาไพรวัลย์ ศิลปินปกาเกอะญอ ผู้พาเสียงเตหน่า ดังไกลทั่วโลก Nimman Street Orchestra ลีซู วงดนตรีพื้นบ้าน คณะพรสวรรค์ ภูเก็ต ตํานานรองเง็งแห่งภูเก็ต Yoov Muas ศิลปิน ป๊อบชาวม้ง รุ่นใหม่ที่กําลังมาแรง Good Mood วงดนตรี ชื่อดังแห่งสยาม และ Sri Popa-Jay Run 2 แร็พเปอร์แห่งยุค ลิ้มรสอาหารและเครื่องดื่มชาติพันธุ์ เลือกซื้อสินค้าจากพี่น้องชาติพันธุ์ พร้อมเรียนรู้วัฒนธรรมชาติพันธุ์ผ่านกิจกรรมเวิร์คช็อป 16-17 มีนาคมนี้ กลางสยามสแควร์ (ลาน Block i) ตั้งแต่ 4 โมงเย็นเป็นต้นไป
นายเสริมศักดิ์ กล่าวต่อไปว่า การใช้ดนตรีเป็นสื่อสร้างความเข้าใจความหลากหลายในสังคมไทย ที่แม้จะแตกต่างแต่ก็อยู่ร่วมกันได้อย่างเข้าใจ เหมือนเครื่องดนตรีที่มีความหลากหลายแต่สามารถผสานเป็นท่วงทํานองที่ไพเราะ งานครั้งนี้เป้าหมายส่งเสริม เผยแพร่ และสร้างมูลค่าทางศิลปวัฒนธรรมด้านดนตรี วิถีชีวิต ภูมิปัญญาที่เป็นเอกลักษณ์และคุณค่าของกลุ่มชาติพันธุ์ผสานกับวัฒนธรรมดนตรีร่วมสมัย ในงานนอกจากจะมีการแสดงดนตรีของศิลปินชาติพันธุ์และศิลปินรุ่นใหม่แล้ว ยังได้ร่วมเรียนรู้วิถีวัฒนธรรมของพี่น้องชาติพันธุ์ผ่านกิจกรรมเวิร์คช็อปที่หลากหลาย เช่น การเรียนรู้และทดลองเล่นเครื่องดนตรีชาติพันธุ์ Eco Print มัดย้อมผ้าสีธรรมชาติ โกโก้เทสติ้ง เป็นต้น และมีการออกร้านจําหน่ายผลิตภัณฑ์ชุมชนที่แสดงให้เห็นถึงศักยภาพของพี่น้องกลุ่มชาติพันธุ์ อาทิ ผ้าทอพื้นบ้าน โกโก้ กาแฟ ชา และน้ําผึ้ง เป็นต้น
ขอชวนร่วมเดินหน้าผลักดันให้คนไทยเห็นคุณค่าของความหลากหลายของกลุ่มชาติพันธุ์มีทักษะชีวิตที่จะดํารงอยู่ในสังคมที่มีความแตกต่าง สร้างการยอมรับให้กลุ่มชาติพันธุ์มีส่วนร่วมในการพัฒนาประเทศอย่างยั่งยืน และสร้างความเท่าเทียมอย่างเป็นธรรมเพื่อลดความเหลื่อม ด้วยการสนับสนุนร่างพ.ร.บ.คุ้มครองและส่งเสริมวิถีชีวิตกลุ่มชาติพันธุ์ พ.ศ. ....ซึ่งสภาได้มีมติรับหลักการในวาระแรกเป็นที่เรียบร้อย
####
*** สอบถามรายละเอียดเพิ่มเติม ติดต่อ นายอภินันท์ ธรรมเสนา โทร 094 514 4153
email: tonseas@hotmail.com
รัฐบาลไทย-ข่าวทำเนียบรัฐบาล-บขส. เปิดจองตั๋วล่วงหน้าเทศกาลสงกรานต์ 2567
วันพุธที่ 13 มีนาคม 2567
บขส. เปิดจองตั๋วล่วงหน้าเทศกาลสงกรานต์ 2567
...
นายอรรถวิท รักจํารูญ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า ในช่วงเทศกาลสงกรานต์เดือนเมษายน 2567 จะมีประชาชนเดินทางกลับภูมิลําเนา เป็นจํานวนมาก บขส. จึงได้เตรียมอํานวยความสะดวกให้กับผู้โดยสาร โดย บขส. ได้เปิดให้จองตั๋วโดยสารล่วงหน้า 365 วัน ผ่านช่องทางออนไลน์ Application : E-Ticket Website : https://tcl99web.transport.co.th หรือ ช่องจําหน่ายตั๋วของ บขส. ทั่วประเทศ สําหรับผู้โดยสารที่จองตั๋วโดยสารล่วงหน้าในเส้นทางภาคเหนือ ภาคตะวันออกเฉียงเหนือ และภาคตะวันออก (ขาออก) ทุกมาตรฐาน เดินทางระหว่างวันที่ 9 - 11 เมษายน 2567 เที่ยวเวลาตั้งแต่ 18.00 - 22.00 น. ของทุกวัน ให้ผู้โดยสารไปขึ้นรถโดยสารที่สถานีกลางกรุงเทพอภิวัฒน์ โดยรถโดยสารจะจอดรับบริเวณหน้าประตู 2 อาคารสถานีกลางกรุงเทพอภิวัฒน์ ผู้โดยสารสามารถพักคอยภายในอาคารสถานีกลางกรุงเทพอภิวัฒน์ ซึ่งมีสิ่งอํานวยความสะดวก เช่น ระบบปรับอากาศ ห้องน้ํา เก้าอี้พักคอย ไฟส่องสว่าง และร้านอาหาร เป็นต้น
นายอรรถวิท รักจํารูญ กล่าวต่อว่า การที่ บขส. นํารถไปออกที่สถานีกลางกรุงเทพอภิวัฒน์ เพื่ออํานวยความสะดวกให้กับผู้โดยสารที่จองตั๋วโดยสารล่วงหน้าเดินทางเชื่อมต่อได้สะดวก แบบไร้รอยต่อ เนื่องจากการเดินทางมายังสถานีกลางกรุงเทพอภิวัฒน์ สามารถเลือกเดินทางได้หลายวิธี เช่น รถไฟ รถไฟฟ้า MRT สายสีน้ําเงิน รถไฟฟ้าสายสีแดง รถเมล์ ขสมก. เช่น สาย 134 145 138 517 136 และ 96 สําหรับผู้โดยสารที่ไม่สะดวกเดินทางไปยังสถานีกลางกรุงเทพอภิวัฒน์ บขส. ได้จัดรถ Shuttle Bus รับ - ส่งฟรี จากสถานีขนส่งผู้โดยสารหมอชิต 2 ไปยังสถานีกลางกรุงเทพอภิวัฒน์ จอดให้บริการบริเวณด้านหน้าอาคารสถานีขนส่งผู้โดยสารหมอชิต 2 อย่างไรก็ดี บขส. ขอแนะนําประชาชนที่ต้องการจะเดินทางในช่วงเทศกาล สามารถจองตั๋วล่วงหน้าได้ ผ่านช่องทางออนไลน์ Application : E-Ticket Website : https://tcl99web.transport.co.th หรือ ช่องจําหน่ายตั๋วของ บขส. ทั่วประเทศ การจองตั๋วโดยสารล่วงหน้าจะทําให้ผู้โดยสารสามารถวางแผนการเดินทางล่วงหน้าได้ มีตั๋วโดยสารได้เดินทางแน่นอน และ บขส. สามารถบริหารจัดการการเดินรถเพื่อรองรับผู้โดยสารที่จะเดินทางได้อย่างเพียงพอด้วย สําหรับผู้โดยสารที่จองตั๋วล่วงหน้าทุกเส้นทาง ตั้งแต่เที่ยวเวลา 05.00 - 18.00 น. และผู้โดยสารที่ไม่ได้จองตั๋วโดยสารล่วงหน้าทุกเส้นทาง ให้ติดต่อซื้อตั๋วโดยสาร และขึ้นรถเที่ยวเสริม ได้ที่สถานีขนส่งผู้โดยสารหมอชิต 2
ทั้งนี้ บขส. ขอเชิญชวนผู้ใช้บริการสมัครสมาชิก บขส.Card (ไม่เสียค่าใช้จ่ายในการสมัคร) ทาง Application E-Ticket และ www.transport.co.th เพื่อรับสิทธิพิเศษต่าง ๆ เช่น ส่วนลดค่าโดยสาร 5% และคะแนนสะสมพิเศษเพื่อนํามาแลกเป็นของสมนาคุณ สอบถามรายละเอียดเพิ่มเติมได้ที่งานการตลาดและลูกค้าสัมพันธ์ โทร. 0 2537 8737 หรือสอบถามข้อมูลการเดินทางเพิ่มเติมได้ Call Center โทร. 1490 เรียก บขส.
รัฐบาลไทย-ข่าวทำเนียบรัฐบาล-“ศุภมาส” มอบเกียรติบัตรผู้เข้าร่วมหลักสูตร WiNS รุ่นที่ 4 ดึงศักยภาพและขีดความสามารถของผู้บริหารระดับสูง พร้อมรับใช้สังคมและสร้างการเปลี่ยนแปลงให้ภาคการศึกษาไทย
วันพุธที่ 13 มีนาคม 2567
“ศุภมาส” มอบเกียรติบัตรผู้เข้าร่วมหลักสูตร WiNS รุ่นที่ 4 ดึงศักยภาพและขีดความสามารถของผู้บริหารระดับสูง พร้อมรับใช้สังคมและสร้างการเปลี่ยนแปลงให้ภาคการศึกษาไทย
“ศุภมาส” มอบเกียรติบัตรผู้เข้าร่วมหลักสูตร WiNS รุ่นที่ 4 ดึงศักยภาพและขีดความสามารถของผู้บริหารระดับสูง พร้อมรับใช้สังคมและสร้างการเปลี่ยนแปลงให้ภาคการศึกษาไทย
เมื่อวันที่ 10 มี.ค. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานในพิธีมอบเกียรติบัตรสําหรับผู้เข้าร่วมโครงการพัฒนาเครือข่ายและศักยภาพผู้บริหารระดับสูงของกระทรวง อว. หลักสูตร WiNS รุ่นที่ 4 โดยโครงการฯ ดังกล่าว ส่งเสริมการสร้างเครือข่ายเพื่อการทํางานร่วมกันของผู้บริหารระดับสูง ซึ่งเป็นผู้ที่มีศักยภาพและขีดความสามารถในการสร้างการเปลี่ยนแปลงให้แก่สังคมและการศึกษาไทย พร้อมกล่าวบรรยายพิเศษในหัวข้อ “The Wonders of Networking: Keys to Success” โดยมีคณะผู้บริหาร ผู้เข้าร่วมโครงการ และเจ้าหน้าที่ เข้าร่วม ณ ห้อง Crystal Hall ชั้น 3 The Athenee Hotel Bangkok
นางสาวศุภมาส กล่าวว่า ภารกิจของกระทรวง อว. ประกอบด้วย 2 ขาหลัก คือ 1. งานด้านอุดมศึกษาที่รวมมหาวิทยาลัยทั้งหมด 170 แห่ง ปัจจุบันทางกระทรวงพยายามผลักดันการปฏิรูปด้านการอุดมศึกษา ด้วยการปรับหลักสูตรให้ยืดหยุ่นและทันสมัยขึ้น ที้งการพัฒนาทักษะเดิม เพิ่มทักษะใหม่ (UpSkill - ReSkill - NewSkill) พร้อมทลายข้อจํากัดหลาย ๆ อย่าง อาทิ การเปิดโอกาสให้เด็กสามารถเข้าเรียนมหาวิทยาลัยได้ตั้งแต่ยังเรียนอยู่ชั้นมัธยมศึกษาปีที่ 6 โดยสามารถสะสมหน่วยกิตได้เลย ทําให้เด็กไม่ติดกรอบการศึกษา 4 ปีในมหาวิทยาลัย และสามารถจบได้เร็วกว่า 2 ปีครึ่งอีกด้วย เพื่อเป็นการลดภาระค่าใช้จ่ายให้กับครอบครัว และเข้าสู่ตลาดแรงงานได้เร็วขึ้น นอกจากนั้น นิสิต นักศึกษาสามารถเรียนข้ามสาขาวิชา คณะหรือมหาวิทยาลัยอื่นได้ รวมทั้ง มหาวิทยาลัยจะต้องรองรับการเรียน การสอนสําหรับคนทุกช่วงวัย และ 2. งานด้านวิจัย วิทยาศาสตร์ เทคโนโลยีและนวัตกรรม ทางกระทรวงมีหน่วยงานให้ทุนทางด้านการวิจัยในหลากหลายด้าน พร้อมทั้งมีงบประมาณที่จะส่งเสริมและสนับสนุนนักวิจัยให้สร้างสรรค์งานวิจัยที่ตอบโจทย์การพัฒนาประเทศ
รมว.อว.กล่าวต่อว่า สําหรับโครงการพัฒนาเครือข่ายและศักยภาพผู้บริหารระดับสูง หลักสูตร WiNS ของกระทรวง อว. นั้น เป็นหลักสูตรที่ครอบคลุมทั้งหน่วยงานภายในและภายนอกกระทรวง อว. เป็นการส่งเสริมให้เกิดการทํางานร่วมกันอย่างมีพลัง และยังเปิดโอกาสให้ผู้เข้าร่วมกิจกรรมได้สร้างความสัมพันธ์ ได้เรียนรู้งานซึ่งกันและกัน ถือเป็นการดึงศักยภาพของทุกหน่วยงานในกระทรวง อว. ให้ออกมารับใช้สังคมได้เต็มประสิทธิภาพ โดยผู้นํายุคใหม่ต้องพัฒนาระดับความสามารถในด้านต่าง ๆ ให้ทันต่อการเปลี่ยนแปลงที่เกิดขึ้นอย่างรวดเร็ว การพัฒนาความสามารถนี้เป็นปัจจัยสําคัญในการพัฒนาองค์กรให้สามารถแข่งขันและดํารงอยู่ได้อย่างยั่งยืน
"จากจํานวนผู้เข้าร่วมหลักสูตร WiNS ทุกรุ่น เกือบ 600 คน จะนํามาซึ่งพลังในการขับเคลื่อนกระทรวง อว. ให้ดําเนินไปในทิศทางที่เป็นกระทรวงแห่งความหวัง โอกาส และอนาคตของประเทศไทย" นางสาวศุภมาส กล่าว